На основание чл. 43, ал. 4  от Закона за държавната собственост, чл. 59, ал. 1 и ал. 2 във връзка с чл. 43 от Правилника за прилагане на Закона за държавната собственост, Решение по т. 10 от Протокол № 14/ 13.08.2018 год. от заседание на УС на „Северноцентрално държавно предприятие” – гр. Габровоидоклад № 93-8822/ 23.11.2018 год., одобрен от министъра на земеделието, храните и горите

**МИНИСТЪРЪТ НА ЗЕМЕДЕЛИЕТО, ХРАНИТЕ И ГОРИТЕ**

**ОБЯВЯВА**

че със своя Заповед № РД49-337/ 23.11.2018 год. открива процедура по провеждане на търг с тайно наддаване за продажба на недвижим имот – частна държавна собственост, предоставен за управление на „Северноцентрално държавно предприятие” – гр. Габрово, представляващ склад за фуражи - едноетажна сграда метална конструкция със застроена площ 584 кв.м., разположен в урегулиран поземлен имот (УПИ) ІІ – стопански двор от кв. 2 по действащия подробен устройствен план на гр. Плачковци, общ. Трявна, при граници за УПИ: улица, УПИ ІІІ – за дървообработване и електропроизводство, УПИ ІV – озеленявани, УПИ V – мелница, при следните условия:

1. Начална тръжна цена – 27 797,00 /двадесет и седем хиляди седемстотин деветдесет и седем/ лева, без  включен ДДС. В продажната цена не са включени режийни разноски, местен данък, които са за сметка на купувача,  както и таксата по вписване на договора;
2. Цена на тръжната документация – 10,00 /десет/ лева, невъзстановими, вносима в касата на СЦДП, с адрес гр. Габрово, ул. „Бодра смяна“ № 3 или по банкова сметка IBAN: BG62FINV91501015998738, BIC: FINVBGSF. Тръжна документация може да бъде получена от деловодството на СЦДП, всеки работен ден от 9,00 до 17,00 часа в срок до деня, предхождащ провеждането на търга, срещу  представяне на документ за закупуването й.
3. Депозит за участие в търга – 300,00 /триста/ лева, вносим в касата на СЦДП или по банков път, в срок до 17,00 часа на деня, предхождащ провеждането на търга;
4. Заявления за участие в търга се депозират в деловодството на СЦДП всеки работен ден от 9,00 до 17,00 часа, в срок до деня, предхождащ провеждането на търга, лично или чрез пълномощник, с нотариално заверено пълномощно. Заявления могат да се подават и по пощата с препоръчано писмо с обратна разписка;
5. Оглед на обекта може да се извърши всеки работен ден от 9,00 до 17,00 часа, в срок до деня, предхождащ провеждането на търга, след представяне на документ за закупена тръжна документация и в присъствието на представител на ТП „ДГС Плачковци”;
6. Търгът ще се проведе на 30.01.2019 год. от 10,30 часа в административната сграда на СЦДП, с адрес гр. Габрово, ул. „Бодра смяна“ № 3.
7. При непровеждане на първоначално обявения търг ще бъде проведен втори такъв на 18.02.2019 год. от 10,30 часа, при същите условия, като оглед на сградата, закупуване на документи, внасяне на депозит и депозиране на предложения за участие ще се извършва до 17,00 часа на деня, предхождащ провеждането на повторния търг.